ब्रह्मसरोवर
ब्रह्मसरोवर भारत के हरियाणा राज्य के थानेसर में स्थित एक सरोवर है जो हिन्दुओं द्वारा अत्यन्त पवित्र माना जाता है। सूर्यग्रहण के अवसर पर यहां विशाल मेले का आयोजन किया जाता है। इस अवसर पर लाखों लोग ब्रह्मसरोवर में स्नान करते हैं। कई एकड़ में फैला हुआ यह तीर्थ वर्तमान में बहुत सुन्दर एवं सुसज्जित बना दिया गया है। कुरूक्षेत्र विकास बोर्ड के द्वारा इसे बहुत दर्शनीय रूप प्रदान किया गया है तथा रात्रि में प्रकाश की भी व्यवस्था की गयी है।
अलारनाथ मन्दिर
अलारनाथ मन्दिर (Alarnatha Temple) या अल्वारनाथ (Alvarnaatha) भारत के ओड़िशा राज्य के पुरी ज़िले के ब्रह्मगिरि कस्बे में स्थित एक महत्वपूर्ण हिन्दू मन्दिर है। यह भगवान विष्णु को समर्पित है। आषाढ़ मास के कृष्णपक्ष में जब भगवान जगन्नाथ की स्नान यात्रा में पश्चात उनका दर्शन पुरी में नहीं हो सकता, तो पूरी से 23 किमी दूर स्थित इस मन्दिर में श्रद्धालुओं की भीड़ लग जाती है। ऐतिहासिक रूप से यह आलवार सन्त रामानुज की इस क्षेत्र की यात्रा से सम्बन्धित है।